જીવનની અનિશ્ચિતતા અને જીવવામાં પડતી મુશ્કેલીઓનાં મલમ, ઉપશામક લેપ અથવા હરકોઈ ઉપાય, શામક ઉપાય તરીકે લોકો ધર્મ અને ભગવાન તરફ વળી જતા હોય છે. એનાથી મનને શાંત પાડવું, દિલને સહારો આપવો કે હૂંફ આપવી એ જ કામ હોય છે. એટલે સુખી દેશોમાં સોશિયલ વેલફેર બહુ સારું મળતું હોય, તંદુરસ્તી સારી હોય, મેડિકલ સારવાર સારી મળતી હોય કે જુવાનીમાં રોગોના લીધે મરવાનું બહુ થાય નહિ, તેવા દેશોમાં હવે ભગવાનની કે ધર્મોની જરૂર એક હૂંફ કે દીલાસારૂપે રહેતી હોતી નથી. જ્યાં ચેપી રોગોનું એકદમ વધુ ચલણ હોય ત્યાં હજુ ભગવાનને લોકો બહુ માનતા હોય છે તેવું એક નવા અભ્યાસ દરમ્યાન જાણવા મળ્યું છે.